علمت “كود” من مصدر مطلع أن “عصابة” مكونة من قاصرين كيسرقو تلاميذ ديال مؤسسة “جسوس” التاريخية لي قريبة من مقر حزب العدالة والتنمية المركزي في حي الليمون. ها العصابة فيها غير البراهش تعرضو لتلاميذ فشارع الغزالي نهار الجمعة لي فات، وهادشي لي خلا أولياءهم وابائهم يجيو للمدرسة ويستفسرو من غياب الأمن بالقرب من المؤسسة التعليمية. وحسب ذات المصادر فإن إدارة المؤسسة تواصلت مع السلطات المحلية ومديرية الامن الوطني بالرباط باش يتدخلو ويشوفو الاجراءات باش يحميو المؤسسة من السرقة. وحسب ذات المصادر فإن هاد البراهش كيعرفو هاد التلاميذ وكيشوفو بانهم كيدرسو فمدرسة خاصة، وبأن “الفوارق الاجتماعية هي لي خلاتهم يسرقوهم”. 
عصابة كتسرق تلاميذ مدرسة خصوصية قريبة من مقر “البيجيدي” فالرباط